SISB เด้งกลับ 5% คลายกังวลหลัง “ก.ล.ต.” ยันเข้าตลาดฯตามเกณฑ์
SISB เด้งกลับ 5% คลายกังวลหลัง "ก.ล.ต." ยันเข้าตลาดฯตามเกณฑ์ โดยล่าสุด ณ เวลา 10.02 น. อยู่ที่ระดับ 4.56 บาท บวก 0.20 บาท หรือ 4.59% สูงสุดที่ระดับ 4.68 บาท ต่ำสุดที่ระดับ 4.54 บาท มูลค่าการซื้อขาย 72.23 ล้านบาท
30 พ.ย. 2561

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10.02 น. อยู่ที่ระดับ 4.56 บาท บวก 0.20 บาท หรือ 4.59% สูงสุดที่ระดับ 4.68 บาท ต่ำสุดที่ระดับ 4.54 บาท มูลค่าการซื้อขาย 72.23 ล้านบาท

โดยราคาหุ้น SISB ปรับตัวขึ้นมาอยู่ในแดนบวกวันนี้ หลังถูกแรงเทขายออกมาอย่างหนักในวันเข้าซื้อขายวันแรกในตลาดหลักทรัพย์ mai วานนี้ (29 พ.ย.61) ที่ราคาไอพีโอ 5.20 บาท
อนึ่งวานนี้ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้พิจารณาคุณสมบัติและพิจารณาการเปิดเผยข้อมูลของ SISB ตามกฎเกณฑ์ภายใต้ พ.ร.บ.หลักทรัพย์ฯ แล้ว พบว่า SISB มีคุณสมบัติตามที่กำหนด จึงไม่มีเหตุที่ ก.ล.ต.จะปฏิเสธคำขอของ SISB ได้ ก.ล.ต.จึงได้มีคำสั่งอนุญาตไปเมื่อวันที่ 16 พ.ย.61 และต่อมา SISB ได้เสนอขายหลักทรัพย์เสร็จสิ้นไปเมื่อวันที่ 26 พ.ย.61 และเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 29 พ.ย.61
ตามการรายงานข่าวก่อนหน้านี้ : ก.ล.ต.ย้ำหัวหมุด SISB เข้าตลาดหุ้นถูกต้องตามหลักเกณฑ์ทุกประการ!